CELEX: 31987R3138
Language: el
Date: 1987-10-21 00:00:00
Title: Κανονισμός (ΕΟΚ) αριθ. 3138/87 της Επιτροπής της 20ής Οκτωβρίου 1987 περί καταργήσεως του κανονισμού (ΕΟΚ) αριθ. 2624/87 περί παύσεως της αλιείας κίτρινης πολλάκας από πλοία με σημαία της Ιρλανδίας

Avis juridique important

|

31987R3138

Κανονισμός (ΕΟΚ) αριθ. 3138/87 της Επιτροπής της 20ής Οκτωβρίου 1987 περί καταργήσεως του κανονισμού (ΕΟΚ) αριθ. 2624/87 περί παύσεως της αλιείας κίτρινης πολλάκας από πλοία με σημαία της Ιρλανδίας  

Επίσημη Εφημερίδα αριθ. L 298 της 22/10/1987 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 3138/87 ΤΗΣ ΕΠΙΤΡΟΠΗΣ  της 20ής Οκτωβρίου 1987  περί καταργήσεως του κανονισμού (ΕΟΚ) αριθ. 2624/87 περί παύσεως της αλιείας κίτρινης πολλάκας από πλοία με σημαία της Ιρλανδίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 2624/87 της Επιτροπής (2), επαύθη η αλιεία κίτρινης πολλάκας στα ύδατα των διαιρέσεων CIEM V b (ζώνη ΕΟΚ) VI, XII και XIV, από πλοία με σημαία της Ιρλανδίας ή νηολογημένα στην Ιρλανδία από την 1η Σεπτεμβρίου 1987·  ότι ο κανονισμός (ΕΟΚ) αριθ. 2999/87 του Συμβουλίου (3) τροποποιήσε τις ποσοστώσεις για την κίτρινη πολλάκα στα ύδατα των διαιρέσεων CIEM V b (ζώνη ΕΟΚ), VI, XII και XIV, που ορίζονται από τον κανονισμό (ΕΟΚ) αριθ. 4034/86 του Συμβουλίου της 22ας Δεκεμβρίου 1986 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1987, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού μεταξύ των κρατών μελών και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί (4)· ότι, κατά συνέπεια, πρέπει να επιτραπεί η αλιεία κίτρινης πολλάκας στα ύδατα των διαιρέσεων CIEM V b (ζώνη ΕΟΚ), VI, XII και XIV από σκάφη με σημαία της Ιρλανδίας ή νηολογημένα στην Ιρλανδία·  ότι ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 2624/87,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2624/87 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Οκτωβρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 248 της 1. 9. 1987, σ. 25.  (3) ΕΕ αριθ. L 285 της 8. 10. 1987, σ. 2.  (4) ΕΕ αριθ. L 376 της 31. 12. 1986, σ. 39.